ΠΗΓΗ Αίτια διωγμού 1914

1) Επί τριάντα έτη η Γερμανία είχε ελεύθερο πεδίο δράσης στην Τουρκία. Στην αρχή την ενδιέφερε μόνο ως προς τη διάθεση των βιομηχανικών της προϊόντων, ως ένα πεδίο δράσης των οικονομικών και εμπορικών της συναλλαγών. Αλλά από το 1913 οι Γερμανοί πολιτικοί σχολιαστές μιλούσαν ήδη για γερμανική αποίκιση της Μικράς Ασίας: «Η μόνη λύση στο Ανατολικό ζήτημα, που θα ευνοούσε τη Γερμανία και την Αυστροουγγαρία», έγραφε ο Ritter στο έργο του Berlin-Bagdad, «θα ήταν η συμμαχία των κρατών της Κεντρικής Ευρώπης ως Προστάτιδων Δυνάμεων της Μικράς Ασίας, με το προνόμιο να μπορούν να αποικίσουν τη χώρα». Αδειάστε τη Μικρά Ασία από τα ιθαγενή στοιχεία που σας στέκονται εμπόδιο, έλεγε εκείνο τον καιρό η Πρωσσική κυβέρνηση στους Ταλαάτ και Εμβέρ· είσαστε δάσκαλοι στην τέχνη της εκκένωσης. Και εμείς θα αντικαταστήσουμε αυτούς τους σκύλους τους Έλληνες, τους ταραχοποιούς και άπληστους, με καλούς και τίμιους, εργατικούς Γερμανούς, υποταγμένους και υπάκουους, οι οποίοι θα σας αποδώσουν στο εκατονταπλάσιο αυτό που η εξαφάνιση των Ελλήνων θα σας έχει στερήσει· και τα οφέλη από την επιχείρηση θα είναι για σας σημαντικότερα απ’ ό,τι όλοι οι θησαυροί του χαλίφη.

 Félix Sartiaux, Η Ελληνική Μικρασία, ό.π., σσ. 157-159

2) Η Οθωμανική Αυτοκρατορία μαχόταν στο πλευρό της Γερμανίας και η Ελλάδα, αν και ουδέτερη, πιεζόταν από τους βενιζελικούς να μπει στον πόλεμο στο αντίθετο στρατόπεδο. Εφόσον τα νησιά στ’ ανοιχτά της μικρασιατικής ακτής βρίσκονταν πλέον στα χέρια των Ελλήνων, η γεωγραφική θέση των νήσων αυτών που ήταν τόσο κοντά στα οθωμανικά παράλια, κατοικημένα και αυτά κατά μεγάλο μέρος από Έλληνες, δημιουργούσε κατά τη γνώμη των Γερμανών συμβούλων του οθωμανικού στρατού ένα στρατιωτικό κίνδυνο, στην περίπτωση που η Ελλάδα θα έμπαινε στον πόλεμο στο πλευρό των Άγγλων και των Γάλλων κατά της Οθωμανικής Αυτοκρατορίας. Ο ελληνικός πληθυσμός της δυτικής Ανατολίας θα μπορούσε σ’ αυτή την περίπτωση να χρησιμοποιηθεί κατά της κυβέρνησης της Πόλης. Η ίδια κατάσταση υπήρχε και στην ανατολική Μικρά Ασία όπου η Ρωσία στον πόλεμο κατά της Αυτοκρατορίας είχε χρησιμοποιήσει εναντίον της Κωνσταντινούπολης τον αρμενικό πληθυσμό.

 Δ. Κιτσίκη, Ιστορία της Οθωμανικής Αυτοκρατορίας (1280-1924)

3) Κατά τον περισινόν διωγμόν επετράπη εις τους χριστιανούς να αναχωρήσωσιν εις Ελλάδα. Την φοράν ταύτην το κομιτάτον αποφάσισε να μη επιτρέψη την αύξησιν του ελληνικού πληθυσμού του ελευθέρου βασιλείου αλλά χρησιμοποιήση τον εργατικόν τούτον χριστιανικόν πληθυσμόν εξισλαμίζον και εκτουρκίζον αυτόν (ίσως και ίνα μη επαναληφθή η απειλή των αντιποίνων από μέρους της Ελλάδος αφού οι μεταναστεύοντες θα συνωκίζοντο εις τας νέας χώρας και φυσικώ τω λόγω εις τα τουρκικά χωρία τα οποία θα εξεκενούντο) διά τούτο και οι νυν απελαυνόμενοι στέλλονται εις το εσωτερικόν και συνοικίζονται εις μουσουλμανικά χωρία όπου μοιραίως θα εξαναγκασθώσι να ασπασθώσι τον ισλαμισμόν*.*

 *Ανέκδοτη επιστολή από το Αρχείο του Υπουργείου Εξωτερικών*

*→* Να προσδιορίσετε τα αίτια του διωγμού των Ελλήνων στην Οθωμανική Αυτοκρατορία την περίοδο 1914 -1918.

ΑΠΑΝΤΗΣΗ

Η εθνική αφύπνιση των Τούρκων, που είχε ξεκινήσει από τα τέλη του 19ου αιώνα, ενισχύθηκε μετά την εδαφική συρρίκνωση της Οθωμανικής αυτοκρατορίας. Ο τουρκικός εθνικισμός συνέβαλε στην εχθρική αντιμετώπιση των μειονοτήτων που ζούσαν στην Οθωμανική αυτοκρατορία.

 *+ΠΗΓΗ κομιτάτον αποφάσισε να μη επιτρέψη την αύξησιν του ελληνικού πληθυσμού του ελευθέρου βασιλείου αλλά χρησιμοποιήση τον εργατικόν τούτον χριστιανικόν πληθυσμόν εξισλαμίζον και εκτουρκίζον αυτόν*

 *+ΠΗΓΗ στέλλονται εις το εσωτερικόν και συνοικίζονται εις μουσουλμανικά χωρία όπου μοιραίως θα εξαναγκασθώσι να ασπασθώσι τον ισλαμισμόν*

Στο στόχαστρο βρέθηκαν κυρίως οι Έλληνες και οι Αρμένιοι, καθώς είχαν συγκεντρώσει στα χέρια τους το μεγαλύτερο μέρος του εμπορίου και της βιομηχανίας της χώρας.

 *+ΠΗΓΗ θα αντικαταστήσουμε αυτούς τους σκύλους τους Έλληνες, τους ταραχοποιούς και άπληστους*

 Η εκκρεμότητα επίσης στο ζήτημα της κατακύρωσης των νησιών του ανατολικού Αιγαίου στην Ελλάδα επιδείνωσε τις σχέσεις Ελλάδας-Τουρκίας.

 *+ΠΗΓΗ η γεωγραφική θέση των νήσων αυτών που ήταν τόσο κοντά στα οθωμανικά παράλια*

Τους πρώτους μήνες του 1914 έγιναν αθρόες μεταναστεύσεις Μουσουλμάνων της Σερβίας, της Βουλγαρίας και της Ελλάδας προς τη Μικρά Ασία, οι οποίες υποκινήθηκαν σε γενικές γραμμές από την τουρκική κυβέρνηση. Αυτό έδωσε το πρόσχημα στην τουρκική κυβέρνηση, σε συνδυασμό με την επικείμενη είσοδο της Τουρκίας στον Α' Παγκόσμιο πόλεμο, να εκδιώξει τους Έλληνες.[…..], με το πρόσχημα της εκκένωσης της περιοχής απέναντι από τα νησιά του Ανατολικού Αιγαίου, για στρατιωτικούς λόγους.

 *+ΠΗΓΗ στην περίπτωση που η Ελλάδα θα έμπαινε στον πόλεμο στο πλευρό των Άγγλων και των Γάλλων κατά της Οθωμανικής Αυτοκρατορίας. Ο ελληνικός πληθυσμός της δυτικής Ανατολίας θα μπορούσε σ’ αυτή την περίπτωση να χρησιμοποιηθεί κατά της κυβέρνησης της Πόλης. Η ίδια κατάσταση υπήρχε και στην ανατολική Μικρά Ασία όπου η Ρωσία στον πόλεμο κατά της Αυτοκρατορίας είχε χρησιμοποιήσει εναντίον της Κωνσταντινούπολης τον αρμενικό πληθυσμό*

 Όλη η επιχείρηση έγινε με την καθοδήγηση των Γερμανών, συμμάχων των Τούρκων.

 *+ΠΗΓΗ θα ήταν η συμμαχία των κρατών της Κεντρικής Ευρώπης ως Προστάτιδων Δυνάμεων της Μικράς Ασίας, με το προνόμιο να μπορούν να αποικίσουν τη χώρα*

 *+ΠΗΓΗ Επί τριάντα έτη η Γερμανία είχε ελεύθερο πεδίο δράσης στην Τουρκία. Στην αρχή την ενδιέφερε μόνο ως προς τη διάθεση των βιομηχανικών της προϊόντων, ως ένα πεδίο δράσης των οικονομικών και εμπορικών της συναλλαγών. Αλλά από το 1913 οι Γερμανοί πολιτικοί σχολιαστές μιλούσαν ήδη για γερμανική αποίκιση της Μικράς Ασίας:*

 *+ΠΗΓΗ Και εμείς θα αντικαταστήσουμε, με καλούς και τίμιους, εργατικούς Γερμανούς, υποταγμένους και υπάκουους*